PREMIS IMPULS A INICIATIVES EMPRESARIALS INNOVADORES 2015 UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3112)
  + [Valencià](/va/acuerdo/3112)






Selector de idioma

Leer

* [Español](/es/acuerdo/3112)
* [Valencià](/va/acuerdo/3112)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS IMPULS A INICIATIVES EMPRESARIALS INNOVADORES 2015 UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





PREMIS IMPULS A INICIATIVES EMPRESARIALS INNOVADORES 2015 UNIVERSITAT D'ALACANT

Data d'aprovació
:   26/01/2015

Data de publicació
:   26/01/2015

Òrgan competent
:   Vicerectora d' Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3112.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3112)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3112)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS IMPULS A INICIATIVES EMPRESARIALS INNOVADORES 2015 UNIVERSITAT D'ALACANT&url=https://www.boua.ua.es/va/acuerdo/3112)

**Títol:** PREMIS IMPULS A INICIATIVES EMPRESARIALS INNOVADORES 2015 UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d' Investigació, Desenvolupament i Innovació

**Data d'aprovació:** dilluns, 26 de gener de 2015

PREMIS IMPULS A INICIATIVES EMPRESARIALS INNOVADORES 2015 UNIVERSITAT D'ALACANT

BASES

OBJECTE

En el marc del programa institucional ua:emprèn, la Universitat d'Alacant i la Fundació Parc Científic d'Alacant de la Comunitat Valenciana (FPCA), convoquen la IV Edició dels Premis IMPULS, com una mostra clara de la seua aposta per la innovació i la transferència de coneixement a la societat.

Així, amb l'objectiu de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

DEFINICIONS

A l'efecte d’aquesta convocatòria es tindran en compte les definicions següents:

-       PDI: personal docent i investigador de la UA.

-       Doctores i doctors: persones que han obtingut el seu títol de doctora o doctor per la UA amb posterioritat a l'any 2009.

-       Estudiants: persones matriculades en ensenyaments oficials de la UA en el curs 2014-2015.

-       Titulades i titulats: persones que han obtingut una titulació oficial de la UA amb posterioritat a 2009.

MODALITATS DE PARTICIPACIÓ

Les modalitats de participació seran dues:

-       Modalitat A: Projectes empresarials, promoguts per PDI, doctores i doctors o estudiants de doctorat, l'objectiu del qual siga l'explotació comercial de resultats d’investigació de la UA. Aquesta modalitat estarà dotada amb dos premis, cadascun dels quals consistirà en:

* 3.000 € que seran lliurats, al representant del projecte,  després de la publicació de la decisió del Jurat. Aquesta quantitat haurà de ser destinada a posada en marxa del projecte.

* 3.000 € que es lliuraran a l'empresa una vegada constituïda i després de vincular-se al Parc Científic d'Alacant, sempre que no hagen transcorregut més de divuit mesos des de la resolució del premi.

-       Modalitat B: Projectes empresarials, promoguts per estudiants o titulades i titulats, que no exploten resultats d’investigació. Aquesta modalitat estarà dotada amb dos premis, cadascun dels quals consistirà en:

* 1.500 €, lliurats al representant del projecte, després de la publicació de la decisió del Jurat. A més, els premiats tindran dret a usar els espais del Centre de Creació d'Empreses de la UA durant un període de sis mesos prorrogable sis mesos més, per a la qual cosa, en tot cas, s’hauran de complir els criteris d'admissió del centre esmentat.

* Addicionalment aquests projectes podran rebre 2.000 € més, que es lliurarien a l'empreses quan es justifique la seua creació i la seua vinculació al Parc Científic d'Alacant, sempre que no hagen transcorregut més de divuit mesos des de la comunicació del premi.

En cas necessari s'aplicaran les corresponents deduccions fiscals que preveja la legislació vigent.

Les propostes podran ser presentades de manera individual o col·lectiva. Cada projecte tindrà un representant, que s'especificarà en el formulari de sol·licitud, i que serà la persona a qui es dirigiran les comunicacions relatives a aquesta convocatòria.

Podran presentar-se també empreses ja constituïdes sempre que la data de constitució posterior a l'1 d'abril de 2014.

SOL·LICITUDS I TERMINI DE PRESENTACIÓ

El termini de presentació de les sol·licituds romandrà obert de l'1 d'abril de 2015 al 8 de maig de 2015. Els interessats lliuraran la documentació relativa a la candidatura a través de la pàgina

[http://uaemprende.ua.es](http://uaemprende.ua.es/).

No obstant això, perquè la sol·licitud es considere vàlida, s’haurà de lliurar, preferentment, en el Registre General de la Universitat, o per les vies establides en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE de 27 de novembre), d'ara endavant la Llei 30/1992 de 26 de novembre, el justificant de lliurament que es generarà automàticament des d'aquesta pàgina.

Per a qualsevol dubte sobre la documentació que cal aportar o l'orientació dels projectes podeu dirigir-vos al correu

[zjagnqlanc@xu.vy](mailto:mfeptopkpl@on.iq)

o consultar la pàgina web http://uaemprende.ua.es

Es convida els interessats a participar en les sessions formatives que la UA organitzarà dins del programa ua:emprèn. En aquests tallers, els participants podran treballar diferents aspectes essencials per a posar en marxa un projecte empresarial; en concret: “Creativitat i Ideació Empresarial, Models de Negoci (CANVAS) i Pla d'Empresa”. La informació relativa a aquestes sessions es pot trobar en l'annex IV i serà publicada en la pàgina web

[http://uaemprende.ua.es](http://uaemprende.ua.es/)

amb l’antelació suficient, així com en altres mitjans que es consideren adequats.

CONCESSIÓ

Una Comissió Tècnica i un Jurat seran els encarregats d’avaluar les propostes. La Comissió Tècnica serà responsable de comprovar que les propostes s'adeqüen a les bases de la convocatòria i presentar les propostes al Jurat. Serà responsabilitat del Jurat avaluar la informació aportada pels sol·licitants i la Comissió Tècnica i emetre la decisió corresponent.

La composició de la Comissió Tècnica i el Jurat serà acordada per l’FPCA i UA, que en farà pública la composició prèviament a la seua actuació.

Les propostes seran avaluades sobre un total de 100 punts, segons els criteris següents:

-       Caràcter innovador de la proposta: fins a 25 punts.

-       Idoneïtat de l'equip promotor, compromís: fins a 25 punts.

-       Grau de desenvolupament del projecte i/o tecnologia: fins a 25 punts.

-       Viabilitat economicofinancera: fins a 25 punts.

Si fóra necessari, la Comissió Tècnica o el Jurat podran sol·licitar més informació per a l'avaluació de les propostes, així com una entrevista amb els participants; en aquest cas, la data de l'entrevista serà comunicada al representant del projecte amb l’antelació suficient.

Els premis podran declarar-se deserts.

La decisió del Jurat serà inapel·lable i es farà públic en un acte obert que tindrà lloc, previsiblement, al juny de 2015.

CONFIDENCIALITAT

La informació aportada pels participants serà considerada confidencial per la Comissió Tècnica i el Jurat.

Els participants donen el seu consentiment a la utilització de les dades bàsiques dels projectes, títol i descripció, per a finalitats de promoció de les accions pròpies de foment de la cultura emprenedora, per part dels convocants i, especialment, dins del programa ua:emprèn.

Les dades de caràcter personal que es recolliran formaran part dels fitxers corresponents de la Universitat d'Alacant, que tenen com a finalitat la gestió dels expedients derivats d’aquesta convocatòria.

El responsable dels fitxers és el gerent de la Universitat d'Alacant.

Els drets d'accés, rectificació, cancel·lació i oposició al tractament d’aquestes dades es podran exercir davant la Gerència de la Universitat, mitjançant sol·licitud amb fotocòpia del document d'identitat, presentada en el Registre General de la Universitat d'Alacant, o a través dels mitjans que estableix l'art. 38 de la Llei 30/1992, de 26 de novembre.

ACCEPTACIÓ DE LES BASES

La participació en aquest concurs suposa la total acceptació de les bases, que podran ser interpretades pel Jurat en aquells aspectes no previstos en aquestes.

PUBLICACIONS

Aquesta convocatòria, així com les successives publicacions referides en les bases anteriors i tots els actes que se’n deriven i que ho requerisquen, a l'efecte de ser comunicats als interessats d'acord amb l'art. 59.6 b) de la Llei 30/1992 de 26 de novembre, seran publicats en la pàgina http://uaemprende.ua.es, ja esmentada.

MARC LEGAL I PRESSUPOSTARI

La dotació per a aquesta convocatòria és de 19.000 € i està consignada en els capítols 4 i 6 de crèdits del Vicerectorat d’Investigació, Desenvolupament i Innovació i del Vicerectorat d'Estudiants, com també en el pressupost de la FPCA

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat d’aquesta

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Els beneficiaris s'obliguen a facilitar tota la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part del beneficiari de les obligacions assenyalades en aquesta convocatòria podrà donar lloc a la revocació del premi.

Alacant, 26 de gener de 2015

La Vicerectora d’Investigació, Desenvolupament i Innovació

Amparo Navarro Faure





[Carretera Sant Vicent del Raspeig s/n  
03187 Sant Vicent del Raspeig - Alacant  
 Tel. 25 543 9308 - Fax 50 322 2975](https://www.google.es/maps/@66.653496,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12353&trk=tyah&trkInfo=tarId%1H8000845189463%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)